ועדת העבודה, הרווחה והבריאות, כנסת 17, פרוטוקול מספר 391, 2008-03-03 09:00

יצחק גלנטי: בוקר טוב לכולם, אני פותח בזה בהצעת הצעת חוק שירות המדינה (גמלאות) (תיקון – רציפות העסקה), התשס"ח -2007, של חבר הכנסת צחי הנגבי, בבקשה אדוני חבר הכנסת.

צחי הנגבי: תודה, אני מבין שנועה בן שבת תציג, אני רק רוצה להודות לאדוני היושב ראש על כך שהדיון הזה נקבע במהירות, יש לכך חשיבות לעובדי שירות הבטחון הכללי, אנחנו בוועדת החוץ והבטחון עסקנו בנושא בדחיפות ובדחיפות הראויה כדי להסדיר את הסוגיה, וכאן לאחר שהוא יאושר הוא יגיע לקריאה שניה ושלישית, אני מקווה שגם בכנסת התהליך יסתיים במהרה.

נועה בן שבת: הרקע בעצם להצעת החוק הזאת הן שתי תקנות שאושרו בוועדת חוץ ובטחון, לגבי צורות העסקה חדשות, בעצם צורות העסקה זמניות על למינוי קבוע, אחד - שכתב העסקה, צורת העסקה בכתב ההעסקה, והשניה - צורת ההעסקה בהרשאה להעסקה לשעה.

נועה בן שבת: צורות ההעסקה האלה החליפו את צורת ההעסקה שהיתה בחוזה מיוחד לפי סעיף 40 לחוק שירות מדינה (מינויים).

נועה בן שבת: מכיוון שבחוק שירות המדינה גמלאות קובעים שלמרות שנתמנו לשירות המדינה אחרי המועד הקובע לאותו עניין, אני מדברת על עובדי השירות לבטחון הכללי, למרות שהתמנו אחרי 31 לדצמבר 2003, הם עדין לא זכאים לפנסיה תקציבית אם למשל הם היו מועסקים בחוזה מיוחד לפני או במועד הקובע, אם היו מועסקים בחוזה המיוחד למרות שנתמנו לאחר המועד הקובע.

נועה בן שבת: כדי לשמור על רצף של עובדים כאלה ולא לפגוע בזכאותם בפנסיה תקציבית למרות שהם עוברים לצורות העסקה חדשות, נדרשת הצעת החוק הזאת, הצעת החוק הזאת באה לשמור על אותה רציפות.

נועה בן שבת: מה שמוצע כאן להחליף בפסקה 3 ישנו מקום אחר שמוזכר חוזה לפי סעיף 40 לחוק שירות מדינה מינויים, גם שם מדובר על צורות העסקה חדשות של הרשאה להעסקה לשעה וכתב העסקה.

נועה בן שבת: זו בעצם הצעת החוק על שלושת הפסקאות שמופיעות בה.

יצחק גלנטי: תודה רבה, הייתי מבקש את נציג נציבות המדינה לשמוע התייחסות .

עמי ברקוביץ: התיקון מקובל עלינו.

יצחק גלנטי: מקובל עליכם, יפה, משרד ראש הממשלה.

ערן דובניקוב: התיקון מקובל עלינו גם כן.

יצחק גלנטי: מקובל.

יצחק גלנטי: משרד האוצר.

רבקה רביאלו: מקובל עלינו.

יצחק גלנטי: מקובל.

יצחק גלנטי: אם כן אין לנו כאן שום הסתייגויות, אז אנחנו נקיים הצבעה בעניין.

נועה בן שבת: אני מקריאה.

נועה בן שבת: " הצעת חוק שירות המדינה (גמלאות) (תיקון – רציפות העסקה), התשס"ח -2007.

נועה בן שבת: תיקון סעיף, 108ח בחוק שירות המדינה (גמלאות) (נוסח משולב), התש"ל-1970,

נועה בן שבת: בסעיף 108ח- בפסקה (2), במקום "עובד שירותי הביטחון" יבוא "יבוא "עובד המוסד" למודיעין ולתפקידים מיוחדים"; אחרי פסקה (2) יבוא; (2א) עובד שירות הביטחון הכללי שבמועד הקובע היה מועסק בחוזה סעיף 40 לחוק המינויים והתקיים בו אחד מאלה; נתמנה לשירות המדינה לפי החוק האמור לאחר המועד הקובע; עבר להיות מועסק בהרשאה להעסקה לשעה או בכתב העסקה, והכל כפי שקבע ראש הממשלה, באישור ועדת החוץ והבטחון של הכנסת, לפי סעיפים 2(ג) ו-21 לחוק שירות הבטחון הכללי, התשס"ב-2002 ונתמנה לשירות המדינה לפי חוק המינויים לאחר המועד הקובע; ובלבד שהתקיימו בו התנאים יקבע שר האוצר בכללים לעניין זה; כללים כאמור אינם טעונים פרסום ברשמות.

נועה בן שבת: " (3) בפסקה(5), בפסקת משנה (ד), אחרי "לחוק המינויים: יבוא "או בהרשאה להעסקה לשעה או בכתב העסקה, כאמור בפסקה (2א)(2).

נועה בן שבת: "

יצחק גלנטי: תודה רבה ליועצת המשפטית, לפני שאני מקיים.

עדי אזולאי: רק להוסיף ברשותכם שהתקנות שעליהן דובר, לשירות הבטחון הכללי פורסמו ב- 9 לינואר לפיכך יכנסו לתוקף ב- 9 באפריל, לכן אם אפשר לזרז את הליכי החקיקה כפי שהיושב ראש התייחס.

יצחק גלנטי: אפשר?

נועה בן שבת: אם היום הועדה תאשר את זה לקריאה ראשונה אנחנו בהקדם נכין את זה לקריאה שניה ונחזור לוועדה.

יצחק גלנטי: תודה רבה, הצטרפה אלינו כרגע חברת הכנסת סופה לנדבר, את היית רוצה לומר משהו.

יצחק גלנטי: אם כך אני מעלה את ההצעה להצבעה.

יצחק גלנטי: הצבעה בעד פה אחד אין נגד אין נמנעים ההצעה התקבלה ההצעה מאושרת לקריאה ראשונה.

וילמה מאור: תאריך תחילה יקבע בהמשך?

וילמה מאור: נועה בן שבת אין סיבה, אני מניחה שנהייה קרובים או שאנחנו נדון בזה לקראת קריאה שניה ושלישית.

יצחק גלנטי: תודה רבה לכולם.